	Beneficiar
COMUNA CRUCEA
	Aprob
PRIMAR,  Tudorache Iulian

	
Nr.534 din 23 ianuarie 2026
	(nume, funcţia şi semnătura)









NOTĂ CONCEPTUALĂ
1. Informații generale privind obiectivul de investiții propus
1.1. Denumirea obiectivului de investiții:
„Consolidare, modernizare și schimbare de destinației Corp C2 și Corp C4 din Internat Școlar în Cantină Școlară și desființare Corp C3”
1.2. Ordonator principal de credite/investitor:
U.A.T Comuna Crucea
1.3. Ordonator de credite (secundar/terțiar):
U.A.T Comuna Crucea
1.4. Beneficiarul investiției:
U.A.T Comuna Crucea
2. Necesitatea și oportunitatea obiectivului de investiții propus
2.1. Scurtă prezentare privind:
a) Deficiențe ale situației actuale:
Beneficiarul intenționează construirea unei unități de alimentație publică de tip cantină care să asigure accesul pentru întreaga populație școlară din comuna Crucea în condiții optime de siguranță și igienă la o funcțiune de alimentație publică. Lipsa unei cantine moderne limitează accesul elevilor la servicii de alimentație publică de calitate.
b) Efectul pozitiv previzionat prin realizarea obiectivului de investiții:
Cantina școlară va contribui în mod esențial la asigurarea unei alimentații sănătoase și echilibrate pentru elevii din comuna Crucea. Accesul la o alimentație sănătoasă reprezintă o necesitate imperativă ale cărei beneficii pe termen scurt, mediu și lung sunt foarte însemnate. Amenajarea unei cantine în condiții calitative ridicate și care oferă o siguranță maximă utilizatorilor este oportună și prezintă multiple avantaje:
· asigurarea accesului la mese calde și echilibrate nutrițional;
· creșterea calității vieții pentru locuitorii comunei;
· desfășurarea activităților de alimentație în condiții optime de siguranță și igienă.
c) Impactul negativ previzionat în cazul nerealizării obiectivului de investiții:
Accesul îngreunat al cetățenilor la servicii de alimentație publică de calitate, la costuri reduse. Lipsa atractivității pentru investitorii care doresc să investească în zonă.
2.2. Prezentarea după caz a obiectivelor de investiții cu aceleași funcțiuni sau funcțiuni similare cu obiectivul de investiții propus existente în zonă în vederea justificării necesității realizării obiectivului de investiții propus:
Nu este cazul. Nu există alte obiective cu funcțiuni similare în Localitate Crucea. 
2.3. Existența după caz a unei strategii, a unui master plan ori a unor planuri similare aprobate prin acte normative în cadrul cărora se poate încadra obiectivul de investiții propus:
Nu este cazul.
2.4. Existența după caz a unor acorduri internaționale ale statului care obligă partea română la realizarea obiectivului de investiții:
Nu este cazul.
2.5. Obiective generale preconizate a fi atinse prin realizarea investiției:
Pentru imobilul compus din cele 3 corpuri alipite (C2+C3+C4), care au ca destinație actuală Internat Școlar, se dorește consolidarea, modernizarea și schimbarea de destinație a Corpului C2 și a Corpului C4 în Cantină Școlară și desființarea Corpului C3. Prin investiția propusă se creează condiții optime pentru asigurarea unor servicii de alimentație publică de calitate pentru populația școlară a comunei, contribuind astfel la îmbunătățirea calității vieții și a sănătății acestora prin asigurarea meselor calde în regim de preparare în cadrul cantinei pentru aproximativ 250 de persoane. Obiectivele generale includ:
· consolidarea, modernizarea și schimbarea de destinație a Corpului C2 și a Corpului C4 în Cantină Școlară 
· Desființarea Corpului C3 care este într-o continua degradare și prezintă riscuri.
· Oferirea de mese calde și echilibrate nutrițional pentru întreaga populație școlară;
· Crearea unui mediu sigur și igienic pentru desfășurarea activităților de alimentație publică;
· Îmbunătățirea condițiilor de viață pentru locuitorii comunei prin accesul la servicii de alimentație de calitate;
· Reducerea riscului de malnutriție și promovarea unei alimentații sănătoase;
· Stimularea participării comunității la activități sociale și culturale prin asigurarea unui spațiu comun de întâlnire și socializare;
· Atragerea de investitori și îmbunătățirea imaginii comunei la nivelul județului Constanța.
3. Estimarea suportabilității investiției publice
3.1. Estimarea cheltuielilor pentru execuția obiectivului de investiții luându-se în considerare după caz:
Estimarea cheltuielilor pentru execuția obiectivului de investiții se va stabili ca urmare a întocmirii devizului general de către elaboratorul DALI cu respectarea legislației în vigoare și a standardelor de cost pentru investiția respectivă.
3.2. Estimarea cheltuielilor pentru proiectarea pe faze a documentației tehnico-economice aferente obiectivului de investiție, precum și pentru elaborarea altor studii de specialitate în funcție de specificul obiectivului de investiții, inclusiv cheltuielile necesare pentru obținerea avizelor, autorizațiilor și acordurilor prevăzute de lege:
Se va stabili prin proiect.
3.3. Surse identificate pentru finanțarea cheltuielilor estimate (în cazul finanțării nerambursabile se va menționa programul operațional/axa corespunzătoare identificată):
a) Buget local; b) Orice alte surse de finanțare identificate prin fondurile guvernamentale, prin programul PNDL (conform O.U.G.nr.28/2013 actualizată) sau finanțare din fonduri europene, sau Grupul de Acțiune Locală Dobrogea Centrală (GAL).
4. Informații privind regimul juridic economic și tehnic al terenului și/sau al construcției existente:
Zona pe care se propune construirea cantinei aparține domeniului public al U.A.T Comuna Crucea, județul Constanța.
· Regimul juridic: Amplasamentul studiat aparține domeniului public al comunei Crucea aflat în administrarea Consiliului Local Crucea și se află în intravilanul localității. Terenul este identificat cu numărul cadastral NC 108884 și are suprafața de 2.500 mp. Pe teren sunt amplasate 3 corpuri de clădire:
· C2 – Internat școlar  : Sc- 281 mp.
· C3 – Internat școlar  : Sc- 80 mp.
· C4 –Internat școlar   : Sc- 82 mp.
· C1 –anexă                 : Sc-40 mp.
Regimul de înălțime: toate corpurile de clădire au formă regulată în plan și regim de înălțime parte.

· Regimul economic: Categoria de folosință - Curți-construcții.
· Regimul tehnic: Destinația stabilită prin planurile de urbanism și amenajarea teritoriului-Teren Intravilan.

5. Particularități ale amplasamentului/amplasamentelor propuse pentru realizarea obiectivului de investiții:
a) Descrierea succintă a amplasamentului/amplasamentelor propuse (localizare, suprafața terenului, dimensiuni în plan):
· Localizare: Crucea, Șoseaua Constanței, nr. 50,  Jud. Constanța
· Suprafața terenului: 2500m²
b) Relațiile cu zone învecinate, accesuri existente și/sau căi de acces posibile:
Accesul la obiectul de investiție se realizează din strada Șoseaua Constanței.
c) Surse de poluare existente în zonă:
Nu este cazul.
d) Particularități de relief:
Terenul este plan, fără denivelări semnificative.
e) Nivel de echipare tehnico-edilitară a zonei și posibilități de asigurare a utilităților:
Rețele tehnico-edilitare existente în zonă: rețea de alimentare cu apă potabilă, rețea de energie electrică, rețea de telecomunicații, rețea TV prin cablu.
f) Existența unor eventuale rețele edilitare în amplasament care ar necesita relocare/protejare în măsura în care pot fi identificate:
Nu este cazul.
g) Posibile obligații de servitute:
Nu este cazul.
h) Condiționări constructive determinate de starea tehnică și de sistemul constructiv al unor construcții existente în amplasament asupra cărora se vor face lucrări de intervenții după caz:
Nu este cazul.
i) Reglementări urbanistice aplicabile zonei conform documentațiilor de urbanism aprobate - plan urbanistic general/plan urbanistic zonal și regulamentul local de urbanism aferent:
Se vor respecta reglementările urbanistice prevăzute în PUG Comuna Crucea, județul Constanța.
j) Existența de monumente istorice/de arhitectură sau situri arheologice pe amplasament sau în zona imediat învecinată; existența condiționărilor specifice în cazul existenței unor zone protejate:
Conform specificațiilor din certificatul de urbanism.
6. Descrierea succintă a obiectivului de investiții propus din punct de vedere tehnic și funcțional:
a) Destinație și funcțiuni:
Lucrările propuse vizează construirea unei cantine moderne, destinată întregii populații școlare din Comuna Crucea, în vederea asigurării unor mese calde și echilibrate nutrițional. Cantina școlară va fi dotată cu echipamente moderne de gătit și servire a mesei, respectând toate normele de siguranță alimentară și igienă.
b) Caracteristici, parametri și date tehnice specifice preconizate:
Investiția va cuprinde o clădire cu funcțiuni multiple, incluzând:
· Sala de mese cu o capacitate simultana de maxim 250 de locuri;
· Bucătărie dotată cu echipamente profesionale;
· Spații de depozitare pentru alimente;
· Grupuri sanitare si vestiare diferențiat pe sexe;
· Birou administrativ și recepție marfă.
Caracteristici tehnice:
· Dimensiuni generale: 25m x 20m;
· Suprafață totală construită: 500 mp;
· Regim de înălțime: Parter
· Finisaje durabile, ușor de curățat;
· Anvelopă performantă din punct de vedere energetic;
· Dotări și echipamente;
· Sistem de ventilație și climatizare;
· Iluminat LED pentru eficiență energetică;
7. Justificarea necesității elaborării după caz a:
· Expertizei tehnice și după caz a auditului energetic ori a altor studii de specialitate, audituri sau analize relevante inclusiv analiza diagnostic în cazul intervențiilor la construcții existente: Se justifică necesitatea realizării unei expertize tehnice conform LG. 10 / 1995 .
· Unui studiu de fundamentare a valorii resursei culturale referitoare la restricțiile și permisivitățile asociate cu obiectivul de investiții în cazul intervențiilor pe monumente istorice sau în zone protejate: Nu este cazul.
Întocmirea prezentei note conceptuale este realizată în conformitate cu următoarele prevederi legale:
· HG 907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice, art.1 alin 2 lit.a și art.5 alin 2 potrivit cărora "elaborarea după caz, a studiului de fezabilitate ori a documentației de avizare a lucrărilor de investiții este condiționată de aprobarea prealabilă de către beneficiarul investiției a notei conceptuale și a temei de proiectare prevăzute la art.3 și art.4 din HG nr.907/2016".
· Art.3 și art.4 din HG 907/2016 - Anexele cadru pentru întocmire Notă conceptuală respectiv Tema de proiectare.


